[pic] | EURÓPAI BIZOTTSÁG |

Brüsszel, 2010.10.11.

COM(2010) 557 végleges

A BIZOTTSÁG KÖZLEMÉNYE

EURÓPAI FEJLESZTÉSI ALAP (EFA)A kötelezettségvállalások, a kifizetések és a tagállamok által befizetendő hozzájárulások becslése a 2010–2015. időszakra

Bevezetés

A belső megállapodás[1] 7. cikke (1) és (5) bekezdésének megfelelően a Bizottság – figyelembe véve az Európai Beruházási Bank (EBB) előrejelzését a beruházási hitelkeret vonatkozásában – e dokumentumban bemutatja a 2010–2015. költségvetési időszakra vonatkozó kötelezettségvállalások, kifizetések és fizetendő hozzájárulások becsléseit.

A 9. Európai Fejlesztési Alap (EFA) 2003-as hatálybalépése óta a tagállamok közvetlenül az EBB-nek folyósítják az EBB által kezelt eszközökhöz (beruházási hitelkeret és kamattámogatások) való hozzájárulásukat. Ez a közlemény ezért világos különbséget tesz egyrészt az EBB által a 9. és 10. EFA keretében kezelt összegek, másrészt pedig a Bizottság által kezelt összegek között.

A korábbiakhoz hasonlóan ez a dokumentum elsősorban táblázatokat tartalmaz, néhány értelmező magyarázattal.

A következő grafikon általános áttekintést nyújt a kötelezettségvállalások és kifizetések trendjéről (Bizottság[2] és EBB). Világosan mutatja, hogy a kifizetések 2000 óta folyamatosan növekednek.

[pic]

1. A 2010. ÉS 2011. PÉNZÜGYI ÉV PÉNZÜGYI MűVELETEINEK VÉGREHAJTÁSÁRA VONATKOZÓ ELőREJELZÉSEK

A Bizottság és az EBB minden egyes AKCS-országra[3] és TOT-ra[4] nézve aktualizálta a 2010. és a 2011. pénzügyi évre előrejelzett kötelezettségvállalásokat és kifizetéseket. Ezeket az összegeket, valamint az EFA finanszírozásához szükséges hozzájárulások összegét az 1–3. melléklet tartalmazza. Ezek a 2010. júniusi közlemény[5] összegeihez képest eszközölt változásokat mutatják.

Az EBB hangsúlyozza, hogy a 2010-es pénzügyi év egyenlegére vonatkozó előrejelzés elsősorban a tőke- és kamattörlesztések becslésén alapul, amelyek jelentős része december közepére várható. Ezek a törlesztések késhetnek, vagy a tervezettnél korábban is megtörténhetnek.

A 10. EFA-ra vonatkozó pénzügyi szabályzat[6] 57. cikkének (4) bekezdésével összhangban ezeket az előrejelzéseket a 2011. júniusi közleményben felül fogják vizsgálni.

A 2010-es és 2011-es hozzájárulások részletek szerinti lebontásban a 4. mellékletben szerepelnek.

2. A 2010–2015-ös pénzügyi évek

Nem szabad elfelejteni, hogy a középtávú becslések hibalehetősége igen nagy.

A 10. EFA hatálybalépése óta a Bizottság köteles javaslatot tenni az n+2. évre, azaz a 2012-re[7] szóló hozzájárulás éves összegének felső határára. Az EBB számára 350 millió EUR-t, a Bizottság számára pedig 4 000 millió EUR-t javasolt.

Az alábbi táblázat tartalmazza a 2010–2015-ös időszakra vonatkozó előrejelzéseket. Az EBB esetében a kifizetések és a hozzájárulások közötti viszonylag nagy különbséget az magyarázza, hogy 2007 óta a kifizetések egy részét a kölcsönök törlesztéséből finanszírozzák.

A Bizottság 2011-től kezdi meg a 10. EFA forrásainak lehívását, míg az EBB valószínűleg csak 2013-tól kezdi meg az összegek lehívását a 10. EFA-keretből.

A 2010-2015. évre előrejelzett kötelezettségvállalások, kifizetések és hozzájárulások (millió EUR)

[pic]

* A Bizottság esetében, mivel a 2013 utáni időszakra vonatkozó pénzügyi keretet még nem állapították meg, e dokumentumban nem szerepelnek a 2014–2015 közötti időszakra vonatkozó kötelezettségvállalások összegei. Ez kihat a kifizetéseknél és hozzájárulásoknál feltüntetett összegekre, és magyarázatul szolgál az összegek 2014-től történő jelentős csökkenésére is.

** 2013-tól kezdődően, az EBB adatai nem tartalmazzák a támogatás/technikai segítségnyújtás pénzügyi keretét, amely 2012-ben kimerülhet.

1. MELLÉKLET – A 2010., 2011. és 2012. évre előrejelzett kötelezettségvállalások (millió EUR) [pic]

2. MELLÉKLET – A 2010., 2011. és 2012. évre előrejelzett kifizetések (millió EUR) [pic]

3. MELLÉKLET – A 2010., 2011. és 2012. évre becsült pénzügyi helyzet (millió EUR)

[pic]

4. MELLÉKLET – A 2010-es és 2011-es EFA-hozzájárulások részletenként (EUR) [pic]

[1] Belső megállapodás a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról (HL L 247., 2006.9.9., 32. o.).

[2] A Bizottság esetében a kötelezettségvállalások és kifizetések bruttó összegben, azaz a visszavonások és a visszafizettetések levonása nélkül értendők.

[3] Az afrikai, karibi és csendes-óceáni államok.

[4] Tengerentúli országok és területek.

[5] COM(2010) 319 végleges, 2010.6.15. A beruházási keretre vonatkozó adatokat az EBB szolgáltatta, amelyeket az említett közlemény is tartalmaz.

[6] HL L 78., 2008.3.19., 1. o.

[7] Belső megállapodás 7. cikk (lásd az (1)–(4). bekezdést).